EkBass/fiwiki-20250220-pages-articles huggingface dataset:
Pääkonttori

Pääkonttori on strategisesti sijoitettu keskuskonttori, joka toimii yrityksen ja sen konttoriverkoston hallintokeskuksena. Pääkonttori koostuu konsernin emoyhtiön juridisesta kotipaikasta, ylimmästä johdosta (toimitusjohtaja ja johtoryhmä) sekä konsernitason toiminnoista. Sijainti valitaan yleensä joko yrityksen markkina-alueen, historian, työvoiman saatavuuden, logistiikan, matalan kustannustason tai näiden yhdistelmien perusteella. Pääkaupungit ovat suosittuja sijoituspaikkoja, kuten myös erilaiset talouskeskukset kuten Hongkong ja New York. Yritykset ja yhteisöt maksavat yhteisöveronsa siihen kuntaan, jossa niiden pääkonttori on. Suurin osa yhteisöverosta menee valtiolle, mutta osa palautuu kunnille sen mukaan paljonko yrityksellä on työntekijöitä kyseisessä kunnassa. . Hajauttamisella toimintaa useampiin toimipisteisiin voidaan sijaintiin liittyviä riskejä sekä lisätä tuottavuutta. Hajautuksen epäonnistuessa taas se voi esimerkiksi lisätä liikaa kustannuksia suhteessa saavutettavaan hyötyyn. Yrityksen toiminnan kansainvälistyessä voi olla tarpeellista perustaa myös sivuliikkeitä tai tytäryhtiöitä. == Lähteet == == Aiheesta muualla == Luokka:Liiketalous * cv:Головное предприятие mk:Водечки претпријатие sh:Водећа предузећа uk:Головне підприємство
John A. T. Robinson

John Arthur Thomas Robinson (16. toukokuuta 1919 Canterbury – 5. joulukuuta 1983) oli Uuden testamentin tutkija, kirjailija ja anglikaanisen kirkon piispa Woolwichissa Englannissa. Robinson vaikutti suurimman osan elämästään Cambridgessä lukuun ottamatta kautta apulaispiispana Woolwichissa. Robinsonia pidetään liberaalin kristillisen teologian keskeisenä muokkaajana. Robinson kirjoitti useita kirjoja, joista kuuluisin oli Rehellinen Jumalan edessä (1963). Tämä liberaaliteologian keskeisimpiin kuuluva kirja nostatti julkaisuaikanaan runsaasti ristiriitoja. Teoksessa esitetyt ideat eivät suurimmalta osalta olleet uusia, vaan ne pohjautuivat pitkälti Paul Tillichin ja Dietrich Bonhoefferin teologiaan. Robinson tunnetaan myös puheestaan Ison- Britannian parlamentissa, jossa hän vastusti Lady Chatterleyn rakastajan sensuuria väittäen, että jokaisen kristityn tulisi lukea se. == Teokset == * The Body. A Study in Pauline Theology (1952) * Jesus and His Coming. The Emergence of a Doctrine (1959) * On Being the Church in the World (1960) * Honest to God (1963), suom. * The New Reformation (1965), suom. * Exploration into God (1967) * But That I Can't Believe! (1967) * In the End...God: A Study of Last Things (1968) * The Difference in Being a Christian Today (1971) * The Human Face of God (1973) * Redating the New Testament (1976) * Truth is Two- Eyed, (1979) * Wrestling With Romans (1979) * The Roots of a Radical (1981) * Where Three Ways Meet (1983) Luokka:Brittiläiset teologit Luokka:Englannin kirkon piispat Luokka:Vuonna 1919 syntyneet Luokka:Vuonna 1983 kuolleet
Toispuolihalvaus

Toispuolihalvaus (myös hemiplegia) on tila, jossa henkilön vartalon toinen puoli on heikko tai halvaantunut, esimerkiksi toinen käsivarsi ja saman puolen jalka eivät toimi normaalisti. Tila voi olla synnynnäinen tai seuraus sairaudesta tai halvauksesta. Hemiplegian aiheuttaa yleisimmin jokin aivoverenkiertohäiriö, mutta kliinisen tilan voivat aiheuttaa myös selkäytimeen tai aivopuoliskoihin vaikuttavat vammat tai sairaudet. CP-vamma voi myös vaikuttaa toisen aivopuoliskon toimintaan, jolloin kehon toisen puolen toiminnot ovat rajallisia. CP-vammaisilla hemiplegia ei aiheuta halvausta vaan spasmeja. Mikäli CP-vamman ainoa oire on toispuolinen halvaus, tilaa kutsutaan hemiplegiaksi. Hemiplegiaa aiheuttaa myös mm. aurallisen migreenin harvinaiset alatyypit familiaalinen (suvuittain kulkeva) hemipleginen migreeni FHM sekä sporadinen (erillisenä esiintyvä) hemipleginen migreeni SHM. Osittaista toispuolihalvausta kutsutaan hemipareesiksi. ==Lähteet== Luokka:CP-oireyhtymä ja muut halvausoireyhtymät Luokka:Seulonnan keskeiset artikkelit
Riski

Riski tarkoittaa, että johonkin tavoittelemisen arvoiseen asiaan liittyy myös mahdollisuus negatiivisesta lopputuloksesta. Arkikielessä riskiä käytetään synonyymina epäonnistumisen tai uhan todennäköisyydelle. Turvallisuuden näkökulmasta riski tarkoittaa onnettomuuden todennäköisyyden ja seurausten yhdistelmää. Matemaattisesti riski on kielteisen lopputuloksen todennäköisyys kerrottuna sen aiheuttamilla menetyksillä. Sana riski tulee latinan sanasta risicare, joka merkitsee karin tai karikon kiertämistä. == Riski taloustieteessä == Taloudellinen riski merkitsee esimerkiksi sijoituksesta saatavan palautuksen odottamatonta vaihtelua tai volatiliteettia. Menestyvä liiketoiminta perustuu riskienhallinnalle, (laskelmoitujen riskien ottamiselle), jonka keinoja on esimerkiksi vakuutus. === Jäännösriski === Jäännösriski on jäljelle jäävä riski, jota ei voida tai haluta poistaa. Sitä voidaan myös kutsua hyväksytyksi riskiksi tai riskiksi, joka ollaan valmiita ottamaan. Arkikielessä jäännösriski on sama asia kuin riski. Ottamalla riski hyväksytään se ajatus, että päätöksestä voi seurata jokin negatiivinen seuraus. Tieteellisessä tai ammatillisessa merkityksessä alkuperäistä riskiä pienennetään riskienhallinnan menetelmillä, kunnes jäljellä oleva riski on niin pieni, että se voidaan hyväksyä. Todellisessa maailmassa riskiä ei koskaan pystytä täysin poistamaan, mutta jäännösriski voi olla lähes olematon. === Toteutuneita riskejä liiketoiminnan alueelta === *Huomen-lehmä *UMTS- kaupat *Stora Enson Pohjois-Amerikan harharetki ==Katso myös== *Turvallisuus *Riskiaversio *Riskien arviointi *Riskienhallinta == Kirjallisuutta == * * == Aiheesta muualla == * Stanford Encyclopedia of Philosophy: Risk * Luokka:Liiketalous Luokka:Sijoittaminen Luokka:Seulonnan keskeiset artikkelit
Osmo Tiililä

Osmo Antero Tiililä (3. maaliskuuta 1904 Tampere - 16\. joulukuuta 1972 Helsinki) toimi Helsingin yliopiston dogmatiikan professorina 1939–1967. Hän oli paitsi professori ja tutkija myös tuottelias kirjoittaja ja suosittu kristillinen puhuja, joka kokosi suuret kuulijajoukot. Hänen kiinnostuksensa tutkijana suuntautui erityisesti herätysliikkeisiin. Hän oli pidetty luennoitsija, mutta myös vaativa opettaja ja joidenkin mielestä pelottavakin. Yleisesti häntä pidettiin aikakautensa vaikuttavimpana opettajana Helsingin yliopiston teologisessa tiedekunnassa. Sotien jälkeisenä aikana Tiililästä tuli kirkon konservatiivisen opposition teräväsanainen johtaja, kiistelty hahmo ja kirkon ankara arvostelija. Hän arvosteli kirkkoa hengellisen tehtävän laiminlyömisestä ja keskittymisestä yhteiskunnallisiin kysymyksiin. Tiililä vastusti voimakkaasti Suomen luterilaisen kirkon maallistumista ja kärjisti vastalauseensa eroamalla kirkosta syksyllä 1962. Tapaus herätti suurta huomiota julkisuudessa, sillä kirkkoon kuulumattomuutta dogmatiikan professorilta ja tulevien pappien opettajalta pidettiin ennenkuulumattomana. Vuonna 1967 Tiililä yritti kuitenkin päästä katolisen kirkon jäseneksi tietyin ehdoin, joihin silloinen Helsingin katolisen hiippakunnan piispa Paul Verschuren ei kuitenkaan suostunut. Tiililän Johdatus teologiaan (1968) on vanhauskoisen luterilaisuuden perusteoksia. Osmo Tiililän isä oli Tampereen yhteiskoulun rehtori Kaarlo Tiililä. Hänen veljenpoikansa on Nokia Oy:n osastopäällikkö (eläkkeellä) ja taiteilija Paul Tiililä. Tiililän nimeä kantaa Tiililä-seura, joka kokoontuu Suomen teologisessa instituutissa.Emil Anton: Tiililä - melkein katolilainen == Teokset == * * * * * * * * * * * * * * * * * * * * * * * * * * * * * * * * * * * * * * * * * * * * * === Runoja === * Syvällä kulkee väkevä virta Alea-kirja 1978 ISBN 951-9272-44-5 * Etsin ja löydän, Helsinki] : Suomen Evankelisluterilainen Ylioppilaslähetys, 1969; 2. p. 1970h == Lähteet == * Kirkko ja kaupunki -lehti 8/25.2.2004 (Kirjoitus Osmo Tiililän 100-vuotissyntymäpäivän johdosta) === Viitteet === == Kirjallisuutta == * * == Aiheesta muualla == * * Martti Kola, Osmo Tiililän käsitys vanhurskauttamisesta STI 10.11.2004 * Osmo Tiililä : Ajatuksia saksalaisessa yliopistokaupungissa, Aamulehti, 02.06.1929, nro 148, s. 20, Kansalliskirjaston digitaaliset aineistot Luokka:Suomalaiset professorit Luokka:Suomalaiset teologit Luokka:Suomen evankelis-luterilaisen kirkon papit Luokka:Suomalaiset kristilliset kirjailijat Luokka:Helsingin yliopiston professorit Luokka:Vuonna 1904 syntyneet Luokka:Vuonna 1972 kuolleet
Tähtien turvatit

Tähtien turvatit (alkuteos: Planeternas skyddslingar, myöhemmin Stjärnornas kungabarn) on Zacharias Topeliuksen osittain allegorinen historiallinen romaani, jonka tapahtumat sijoittuvat kuningatar Kristiinan valtakaudelle.Maakuntakirjailijat, Porvoo.fi Teos on julkaistu 1889, ja se jäi Topeliuksen viimeiseksi romaaniksi.Kirjavinkit.fi ==Lähteet== Luokka:Vuoden 1889 kirjat Luokka:Zachris Topeliuksen romaanit Luokka:Historialliset romaanit
Muuttokyyhky

Muuttokyyhky (Ectopistes migratorius) on sukupuuttoon kuollut kyyhkylaji, jonka arvioidaan olleen aikoinaan maailman runsaslukuisin lintulaji. Muuttokyyhky oli melko kookas ja enimmäkseen harmaa. Sen rinta oli ruskehtava ja vatsapuoli valkea. Muuttokyyhkyt elivät Pohjois-Amerikassa, missä ne liikkuivat valtavissa parvissa. Nämä parvet saattoivat olla jopa puolitoista kilometriä leveitä ja 500 kilometriä pitkiä. Niiden on väitetty äärimmillään pimentäneen auringon. Ne pesivät Pohjois-Amerikan Kalliovuorten itäpuolisissa metsissä, Yhdysvaltojen koillis- ja Kanadan itäosissa. Talveksi ne muuttivat etupäässä Yhdysvaltojen eteläosiin, toisinaan myös Meksikoon tai Kuubaan. Muuttokyyhky muni kerralla yleensä vain yhden munan. Vielä 1800-luvun alussa muuttokyyhky oli maailman yleisin lintulaji; tuolloin sen kannaksi arvioitiin vähintään 10 miljardia yksilöä, ja joka toinen pohjoisamerikkalainen lintu oli muuttokyyhky. Niitä alettiin käyttää halpana ruokana orjille ja köyhille, mikä johti suurimittaiseen metsästykseen. Vuosien 1800–1870 välillä muuttokyyhkykanta taantui hitaasti, mutta 1870–1880-luvulla kannassa tapahtui katastrofaalinen romahdus. 1890-luvulla yritettiin säätää metsästystä rajoittavia asetuksia, mutta se oli liian myöhäistä eikä laji kyennyt enää toipumaan. Viimeinen varma havainto luonnonvaraisesta muuttokyyhkystä tehtiin Ohiossa vuonna 1900 ja viimeinen vangittu yksilö, nimeltään Martha, kuoli vuonna 1914 Cincinnatin eläintarhassa, jossa se oli elänyt viimeiset 14 vuotta. Muuttokyyhky tunnetaan myös nimellä marthankyyhky. == Lähteet == * Mikä on nykyisistä tai jo kadonneista lintulajeista runsaslukuisin? Tieteen Kuvalehti. === Viitteet === == Aiheesta muualla == * Naturalis: Passenger Pigeon (sisältää kolmiulotteisia valokuvia täytetyistä yksilöistä . * Nevanlinna, Risto: Käsittämätön teko: Näin ihminen tappoi maailman yleisimmän linnun sukupuuttoon. Suomen kuvalehti 30.8.2015. Luokka:Kyyhkylinnut Luokka:Sukupuuttoon kuolleet linnut
Nebula

Nebula tarkoittaa seuraavia: * nebula, tähtisumu * nebula (latinaa, ’sumu, samentuma’), käytetään terminä lääketieteessä (esimerkiksi sarveiskalvon, virtsan) * Nebula, yhdysvaltalainen rockyhtye * Nebula, suoratoistopalvelu * Nebula-palkinto, yhdysvaltalainen kirjallisuuspalkinto * Nebula Oy, suomalainen Internet-palveluntarjoaja, FICIXin jäsen * Nebula Electronics, englantilainen yhtiö, joka valmistaa DVB-kortteja tietokoneille * Nebula, Aston Martin Valkyrie -hybridiurheiluauton projektinimi.
Kurikan rautatieasema

Kurikan rautatieasema () oli liikennepaikka Suomen rataverkolla Kurikan kaupungissa Etelä-Pohjanmaan maakunnassa. Liikennepaikka sijaitsee rataosalla eli niin kutsutun Suupohjan radan varrella. Asemarakennus ja ratapiha sijaitsevat Kurikan keskustan ja Mosselokaupungin välissä. Henkilöliikenne rataosuudella on lopetettu 1960-luvulla, mutta asemalla oli tavaraliikennettä ja siellä myytiin VR:n matkalippuja vielä 1990-luvulla. Myöhemmin liikennepaikka toimi vielä junien kohtaamispaikkana. Asemarakennus on nykyisin yksityisomistuksessa, ja se on kunnostettu alkuperäistä ulkonäköä kunnioittaen. Rakennuksessa toimii nykyään ruokaravintolaMosselokaupunki , Kurikan kylät -esite, Seinäjoen Seudun Kehittämisyhdistys Liiveri ry 2011. Sivut 22–23. Viitattu 20.11.2015.. Liikennepaikka poistui Ratahallintokeskuksen liikennepaikkarekisteristä 3. kesäkuuta 2007 voimaan tulleen uuden liikennepaikkaluettelon myötä. ==Lähteet== Luokka:Kurikan rautatieliikennepaikat Luokka:Etelä-Pohjanmaan lakkautetut rautatieliikennepaikat
Laukauksia viulukotelossa

Laukauksia viulukotelossa (KRÄLP 40 / KRÄKCD 40) on suomalaisen Miljoonasade- yhtyeen toinen studioalbumi. Se julkaistiin 24. helmikuuta 1988. == Kappaleet == Kaikki kappaleet sanoittanut Heikki Salo. === A-puoli === # (säv. Matti Nurro, sov. Miljoonasade) # (säv. Nurro & Heikki Salo, sov. Miljoonasade) # (säv. Pentti Rasinkangas & Salo, sov. Janne Louhivuori & Miljoonasade) # (säv. Nurro & Salo, sov. Louhivuori & Miljoonasade) # (säv. Salo, sov. Miljoonasade) # (säv. Salo, sov. Miljoonasade) === B-puoli === # * (säv. Nurro & Salo, sov. Louhivuori & Miljoonasade) # (säv. Salo sov. Louhivuori & Miljoonasade) # (säv. Nurro, sov. Louhivuori & Miljoonasade) # (säv. Nurro, sov. Miljoonasade) # (säv. Salo, sov. Miljoonasade) # (säv. Nurro, sov. Miljoonasade) === CD-bonukset === # * (säv. Salo, sov. Miljoonasade) == Kokoonpano == * Heikki Salo – laulu * Olli Heikkinen – kosketinsoittimet, saksofoni, haitari, kitara * Matti Nurro – kitara * Ari Laaksonen – basso * Jarmo Hovi – rummut, lyömäsoittimet === Vierailevat muusikot === * Kevin Burke – viulu (kappaleet A4 ja B4) * Iiris Rautio – taustalaulu (kappale B5) === Tuotanto === * Juha Laakso – äänittäjä, miksaaja * Janne Louhivuori – tuottaja == Lähteet == * kustannus Sateen Ääni oy / Miljoonasade * Laukauksia viulukotelossa -vinyyli. == Aiheesta muualla == * Kappaleiden sanat löytyvät Miljoonasateen Sanat-sivulta. * Laukauksia viulukotelossa Discogsissa Luokka:Vuoden 1988 albumit Luokka:Miljoonasateen albumit Luokka:Janne Louhivuoren tuottamat albumit
Tatu Pekkarinen

Taavetti ”Tatu” Pekkarinen (6. joulukuuta 1892 Kuopio – 4. heinäkuuta 1951 Helsinkihttp://www.kirjasampo.fi/fi/kulsa/kauno%253Aperson_123175899886873) oli kuopiolainen laulusanoittaja, kirjailija ja elokuvakäsikirjoittaja. Pekkarinen tunnetaan ennen kaikkea iskelmä- ja kuplettisanoittajana, jonka tunnetuimpia sanoituksia ovat muun muassa ”Väliaikainen”, ”Kaunis Veera”, ”On lautalla pienoinen kahvila”, ”Nikkelimarkka”, ”Soita Humu-Pekka” ja ”Tää on vain maailmaa”.Pomus.net Pekkarinen lauloi omia kuplettilaulujaan myös levylle 1920-luvun lopulla.http://www.aanitearkisto.fi/firs/C19300y.htm Pekkarinen kirjoitti 1940-luvulla useita romaaneja (muun muassa Purnunpohjan kultajuhlat vuonna 1944 ja Maailman kasvot vuonna 1945) sekä elokuvakäsikirjoituksia, kuten Kaksi Vihtoria (1939), Kaunis Veera eli Ballaadi Saimaalta (1950) ja On lautalla pienoinen kahvila (1952). Pekkarinen käytti tuotannossaan myös salanimiä Ilmari Mäkitie, R. Kainulainen, Reino Raudus, Samu Kirjala ja Erkki Salama (Matti Jurvan kanssa). Pekkarinen on haudattu Hietaniemen hautausmaalle. == Teoksia == Omalla nimellä: * Humoristisia lauluja 1–4. Tekijä, Kuopio 1919–1920 * Humoristisia lauluja 5. A. Vainio, Helsinki 1921 * Tiilikivimies ynnä muita pikkupaloja. Huviohjelmien avuksi 56. Karisto 1926 * Humoristisia lauluja 6. Kirjakauppa Oy, Pori 1927 * "Hauska tutustua!" : viisunikkarin elämyksiä Lännen kultamaassa. Kirja, Helsinki 1929 * Valikoima humoristisia lauluja. Toiminimi Merkur, Tampere 1929 * Päivänpaistetta : ihmismäistä ilkeyttä ynnä leppoisaa lempeäkin, kirjoittajat Aino ja Tatu Pekkarinen. Kirja, Helsinki 1930 * Viisu-kirja : melkein viisi tusinaa vitsilauluja vuosikymmenen tuolta ja tältä puolen. Kirja, Helsinki 1930 * Klaara ja hänen Vihtorinsa : 3-näytöksinen pila. Näytelmäkirjasto n:o 178. Kirja, Helsinki 1931 * Tohtori Kartion kosto : 2-näytöksinen jännitysnäytelmä. Näytelmäkirjasto n:o 13. Satakunnan kirjateollisuus, Pori 1933 * Vihtorin raha-arpa : 1-osainen salapoliisipilailu. Näytelmäkirjasto n:o 15. Satakunnan kirjateollisuus, Pori 1934 * Hotelli Huminan kantavieraat : romaani. WSOY 1942 * Isäntä soittaa hanuria, eli, Nykyajan elämänrytmiä kirkonkylässä : romaani. WSOY 1943 * Avioero ennen häitä : romaani. Painopalvelu, Helsinki 1945 * Iloinen testamentti : 115 valittua laulua ; koonnut Toivo Kärki. Fazerin musiikkikauppa, Helsinki 1951 Nimimerkillä Ilmari Mäkitie: * Purnunpohjan kultajuhlat : leikillinen romaani. Suomen kirja, Helsinki 1944 * Salainen kotiapulainen : Vihtori Rantamon kommelluksia. Karisto 1944 * Maailman kasvot. WSOY 1945 * Rakkaus ja valhekuvat : romaani. Karisto 1946 == Lähteet == == Aiheesta muualla == * Pekkarinen Populaarimusiikin museon tietokannassa * * * Luokka:Suomalaiset iskelmälaulajat Luokka:Suomalaiset kirjailijat Luokka:Suomalaiset sanoittajat Luokka:Suomalaiset kuplettilaulajat Luokka:Vuonna 1892 syntyneet Luokka:Vuonna 1951 kuolleet
Kehämestari

Kehämestari, oikealta nimeltään Maynard Tiboldt on Marvel-kustantamon sarjakuvissa esiintyvä rikollinen, Rikosten Sirkuksen johtaja ja toinen Kehämestarin nimeä käyttänyt hahmo. Ensimmäinen, Kuoleman Kehämestari oli Maynardin isä, Fritz Tiboldt. Stan Lee ja Steve Ditko loivat molemmat. Kehämestarien ensiesiintyminen tapahtui Hulk-lehden numerossa 3. Suomessa Kehämestari esiintyi ensimmäisen kerran Marvel Sagan numerossa 5 (1990). == Historia == === Fritz Tiboldt, Kuoleman Kehämestari === Itävaltalaisen Tiboldtien suvun ylläpitämä perhesirkus oli vanha, maineikas yritys, jonka suvun vesa, natsiimielinen Fritz Tiboldt peri 1930-luvulla. Toisen maailmansodan aletuua natsi-Saksan tiedustelupalvelu pyysi Tiboldtia tekemään kiertueen Amerikkaan. Kiertueen todellinen tarkoitus kuitenkin oli toimia suojana valtion virkamiehiä murhaaville salamurhaajille. Kapteeni Amerikka vangitsi Tiboldtin, jota alettiin kutsua Kuoleman Kehämestariksi, ja uhka lopetettiin. Fritz passitettiin takaisin kotimaahansa. Sodan jälkeen Tiboldt ja hänen vaimonsa Lola onnistuivat jatkamaan Sirkuksensa toimintaa. Samalla he kouluttivat pojastaan Maynardista jatkajaa perheyritykselle. Natsimieliset kuitenkin murhasivat Fritzin ja hänen vaimonsa kostoksi pariskunnan todistuksista sotaoikeudenkäynneissä. === Maynard Tiboldt, Kehämestari === Fritzin poika, Maynard Tiboldt päätti jatkaa isänsä työtä ja siirtää sirkuksensa Yhdysvaltoihin, kauas Saksasta. Huolimatta ahkerista ponnisteluistaan Maynardin sirkus jäi suurten kaupallisten viihdyttäjien varjoon. == Voimat ja varusteet == Kehämestarilla ei ole varsinaisia supervoimia. Hänen voimansa piilee hänen silinterissään, jossa piilee Punakallon keksintöön, Nullatroniin perustuva hypnotisoiva kiekko. Luokka:Marvel-universumin superroistot Luokka:Kuvitteelliset natsit
Marraskuu (kappale)

Marraskuu on Miljoonasateen kappale albumilta Laukauksia viulukotelossa (1988). Kappale kertoo suomalaisen miehen ikävästä marraskuun aikana ja miehen jäämisestä yksin kun tyttöystävä on jättänyt. Suomen Ääni- ja kuvatallennetuottajat ÄKT ry (nyk. Musiikkituottajat ry) palkitsi ”Marraskuun” Emma-palkinnolla vuoden 1987 parhaana iskelmänä. Kappale julkaistiin singlenä (KRÄKS 116) syyskuussa 1987. Sen B-puolena oli ”Posliinikukka”. == Singlen kappaleet == # # == Lähteet == * kustannus Sateen Ääni oy / Miljoonasade * Marraskuu -single Luokka:Miljoonasateen kappaleet Luokka:Vuoden 1987 kappaleet Luokka:Heikki Salon sanoittamat kappaleet
Ayacucho

Ayacucho on Perussa sijaitsevan Ayacuchon alueen ja Huamangan provinssin pääkaupunki. Vuoden 2017 väestönlaskennassa kaupungissa asui 211 279 asukasta. Sen asukasluku on kasvanut nopeasti 2000-luvulla, sillä vuoden 2007 väestönlaskennassa asukasluku oli alle 150 000\. Kaupunki sijaitsee noin 2 700 metriä merenpinnan yläpuolella. Ayacucho tunnetaan lukuisista kirkoistaan ja uskonnollisista juhlallisuuksista pääsiäisenä. Ayacucho perustettiin 25. huhtikuuta 1540 nimellä San Juan de la Frontera de Huamanga. 15. helmikuuta 1825 Simón Bolívarin määräyksestä kaupungin nimeksi muutettiin Ayacucho. Abimael Guzmánin johtaman Loistava polku -järjestö syntyi Ayacuchossa 1970-luvulla. == Lähteet == == Aiheesta muualla == Luokka:Perun kaupungit
Cerro de Pasco

Cerro de Pasco on kaupunki Perussa. Vuonna 2007 siellä asui 66 860 asukasta. Se sijaitsee 4 333 metriä merenpinnan yläpuolella ja on suurimpia niin korkealla sijaitsevia kaupunkeja. Cerro de Pasco on Pascon alueen pääkaupunki ja sen talous perustuu kaivosteollisuuteen. Kaupungista on rautatieyhteys Limaan. == Ilmasto == Korkeudesta johtuen lämpötila kaupungissa vaihtelee -5 ja 10 celsiusasteen välillä. == Lähteet == == Aiheesta muualla == Luokka:Perun kaupungit
Chiclayo

Chiclayo on perulainen kaupunki, maan pohjoisilla rannikkotasangoilla. Kaupungin asukasluku on noin 650 000, Perun neljänneksi suurin ja sen pinta- ala on noin 170 neliökilometriä. Espanjalainen pappi perusti kaupungin vuonna 1560 intiaanikylänä. Kaupunki sijaitsee Pan-American Higway varrella noin 765 km maan pääkaupungista Limasta. Alueella tuotetaan keinokastelun avulla muun muassa riisiä, sokeriruokoa ja puuvillaa. Kaupunki on nykyään myös tärkeä kauppapaikka. Chiclayo on tunnettu arkeologisista kohteistaan, kuten Túcume, jossa on 26 pyramidia Kolumbuksen matkaa edeltävältä ajalta. Muita arkeologisia kohteita ovat Batán Grande ja Huaca Rajada. Kaupungin lähellä on Lambayeque, jossa on moderni Tumbas Reales -museo, joka kertoo Señor Sipanin hautakaivauksista ja -löydöistä. Chiclayon lähellä on Pimentelin suuri hiekkaranta kalastajalaitureineen sekä Santa Rosan kalastussatama. == Lähteet == ==Aiheesta muualla== Luokka:Perun kaupungit
Marzi Nyman

Markus ”Marzi” Nyman (s. 12. tammikuuta 1979 Lohja) on suomalainen kitaristi, joka on esiintynyt useiden eri kokoonpanojen kanssa, muun muassa Nylon Beatissa vuosina 1999–2001, Hemma Beastissä, UMO Jazz Orchestrassa, Husbandissa, Iiro Rantala New Triossa ja GG Caravanissa. Hän aloitti opinnot Sibelius-Akatemian jazz-osastolla vuonna 1998. Nyman valittiin vuonna 2003 Pori Jazzin vuoden taiteilijaksi. ==Ura== Nyman soitti pianoa kymmenen vuotta, ennen kuin alkoi varsinaisesti soittaa kitaraa. Hän harjoitteli kitaransoittoa Jarmo Saaren opetuksessa Tapiolan lukion musiikkilinjalla. Lukioikäisenä hän soitti jo Nylon Beatin taustayhtyeessä. Nyman sai medianäkyvyyttä esiintyessään Joonas Hytönen Show’ssa Lenni-Kalle Taipaleen yhtyeen vakiojäsenenä. 2000-luvun alussa Nyman toimi Apulannan keikkakitaristina. Nyman on säveltänyt musiikkia elokuviin, kuten Keisarikunta, jonka soundtrackilla hän myös johti orkesteria. Hänen muita sävellyksiään ovat Tapiola Sinfonietalle tehty Sähkökitarakonsertto ja Lahden urkuviikoille tilattu Konsertto uruille, sähkökitaralle, jousikvartetille, alppitorvelle ja Harley-Davidson moottoripyörälle. Nyman julkaisi sooloalbuminsa vuonna 2006. Marzi-levyllä hänen kanssaan soittavat basisti Harri Rantanen ja rumpali Anssi Nykänen, jotka ovat Nymanin kanssa esiintyneet kokoonpanossa Marzi Nyman trio.https://web.archive.org/web/20190218082120/http://www.puistoblues.fi/index.php?k=19290 Albumilta julkaistiin singlenä kappale ”Outo tyttö”. Positiivisesti vastaanotettu albumi kävi korkeimmillaan Suomen virallisen albumilistan 17. sijalla Nyman valittiin vuonna 2012 Espoo Big Bandin vakituiseksi kapellimestariksi. Joissakin kokoonpanoissa Nyman on vaikuttanut myös säveltäjänä, kuten GG Caravanissa. == Yksityiselämä == Nyman on naimisissa näyttelijä Hanna Vahtikarin kanssa ja heillä on kaksi tytärtä. He ovat myös työskennelleet yhdessä tekemällä muun muassa Kuin raivo äiti -musiikkinäytelmän vuonna 2019. Nymanin isä on suomalainen kirjailija ja rovasti Hannu Nyman. Äiti on kirjailija Maija Nyman. Markuksella eli Marzilla on kaksi veljeä, vanhempi Juhana ja nuorempi Matias. == Levyt == * * == Palkinnot ja tunnustukset == * Teosto-palkinto 2006 yhdessä Sampo Haapamäen kanssa. * Pori Jazzin Vuoden taiteilija 2003 * Espoon kulttuuripalkinto 2014 (jaettu) == Lähteet == * === Viitteet === == Aiheesta muualla == * Luokka:Suomalaiset kitaristit Luokka:Suomalaiset jazzkitaristit Luokka:Suomalaiset säveltäjät Luokka:Nylon Beat Luokka:Vuonna 1979 syntyneet Luokka:Elävät henkilöt
Chinese Nights

Chinese Nights on Sleepy Sleepersin albumi. Se on Alma tädin illuusio -levyn englanninkielinen versio. == Kappaleet == Side A #I Love You So #I Have to Go #Twilight Zone #Hear Me Calling Side B #Bill Goes to Broadmoore #Come On #Chinese Nights #And Again #Fat Bop Dollop == Lähteet == Luokka:Sleepy Sleepersin albumit Luokka:Vuoden 1983 albumit
Jari Pullinen

Jari Pullinen (nyk. Jari Erik Fleischer) (s. 1958 Tampere) eli Kiduttaja- Pullinen on suomalainen huumerikollinen. Lempinimensä hän sai 1980-luvulla Tampereella, jossa Pullinen aloitti liigansa kanssa velkojen perintää. Pullisen liiga oli tunnettu raaoista perintätavoista. Myöhemmin Pullisen liiga toimi Ruotsissa, jossa Pullinen johti hyvin väkivaltaisesti huumeliigaansa. Pullinen uhkaili ja pahoinpiteli liigan muita jäseniä pakottaakseen heidät mukaan ryöstöihin. Pullinen tuomittiin teoistaan 13 vuoden vankeusrangaistukseen. Pullinen vapautui Kestilän varavankilasta vuonna 1994. Hän jäi huumeliigansa kanssa samana vuonna kiinni amfetamiinin ja heroiinin salakuljettamisesta Amsterdamista Suomeen. Kesäkuussa 1995 Pullisen huumeliigan jäseniä tuomittiin Helsingin käräjäoikeudessa pitkiin vankeusrangaistuksiin. Pullinen ja Jan Anton Raittila saivat pisimmät tuomiot, 12 vuotta vankeutta.Helsingin Sanomat 14.6.1995: Huumeliigan johdolle 12 vuoden tuomiot Kysymyksessä on toistaiseksi Suomen rikoshistorian pisimmät huumetuomiot.Helsingin Sanomat 22.2.2000: Huumerikollisille 12 vuoden vankeustuomioita Kesäkuussa 2004 Pulliselle luettiin Tampereen käräjäoikeudessa syyte murhayrityksestä. Syyttäjän mukaan Pullinen tarjosi 25-vuotiaalle pirkkalalaismiehelle suojelua velkojaa vastaan ja suunnitteli velkojan murhahankkeen.http://www.iltasanomat.fi/uutiset/kotimaa/uutinen.asp?id=786722 Ilta-Sanomat 4.6.2004: Kiduttaja-Pulliselle syyte murhayrityksestä Lokakuussa 2016 Fleischer tuomittiin törkeästä huumausainerikoksesta, kahdesta pahoinpitelystä, yllyttämisestä pahoinpitelyyn, törkeän kiristyksen yrityksestä ja huumausainerikoksesta yhteensä kahdeksaksi vuodeksi vankeuteen. Hänen kaikkien tuomioidensa yhteispituus on jo 44 vuotta. ==Lähteet== ==Kirjoja== * Pohjolan poliisi kertoo 1996, artikkeli: "Kiduttaja-Pulkkisen" huumeliiga (artikkelissa henkilöiden nimet on muutettu) Luokka:Elävät henkilöt Luokka:Vuonna 1958 syntyneet Luokka:Suomalaiset rikolliset Luokka:Huumerikolliset
Angela Daigle-Bowen

Angela Daigle-Bowen (s. 28. toukokuuta 1976) on yhdysvaltalainen pikajuoksija. Daigle-Bowen voitti 2005 maansa sisäratojen mestaruuden 60 metrin juoksussa. Samana vuonna hän oli Yhdysvaltain 4 x 100 metrin viestijuoksujoukkueessa Helsingin MM-kisoissa, joissa joukkue voitti maailmanmestaruuden. ==Ennätykset== * 100 metrin juoksu: 11,23 (2004) * 200 metrin juoksu: 22,59 (2005) ==Lähteet== * Luokka:Yhdysvaltalaiset pikajuoksijat Luokka:Vuonna 1976 syntyneet Luokka:Elävät henkilöt
Alma tädin illuusio

Alma tädin illuusio on Sleepy Sleepersin albumi, joka on ilmestynyt vuonna 1983. Levystä tehtiin myös englanninkielinen versio, joka julkaistiin nimellä Chinese Nights. == Kappaleet == # # # # # # # # # # == Lähteet == Luokka:Sleepy Sleepersin albumit Luokka:Vuoden 1983 albumit
Sleepy Sleepers Sings Elvis

Sleepy Sleepers Sings Elvis on Sleepy Sleepersin albumi. Albumin kappaleet ovat humoristisia, suomenkielisiä cover-versioita Elvis Presleyn kappaleista. Koko levy äänitettiin 1989 Memphisissä, Elviksenkin paljon käyttämässä Sun Studiossa. == Kappaleet == # # # # # # # # # # # # # # # # # # # # == Lähteet == Luokka:Vuoden 1989 albumit Luokka:Sleepy Sleepersin albumit Luokka:Tribuuttialbumit
Hietalahden jalkapallostadion

Hietalahden jalkapallostadion (, sponsorinimeltään Lemonsoft Stadion) on Vaasassa Hietalahdessa sijaitseva jalkapallostadion, joka avattiin vuonna 1936. Stadionin uusi osa avattiin 2016. Stadion toimii Veikkausliigassa pelaavan VPS:n kotikenttänä. Stadionin kapasiteetti on 6 009\. == Historia == === Vanha stadion === Hietalahden jalkapallostadion on rakennettu vuonna 1936. Vanha stadion kävi läpi perusteellisen peruskorjauksen vuonna 1995, jolloin stadion sai niin kentän lämmitys- kuin automaattisen kastelujärjestelmänkin. Samalla kenttää ympäröineet juoksuradat poistettiin ja kenttä pyhitettiin ainoastaan jalkapallokäyttöön. Seuraava parannus oli asianmukainen valaistus, joka saatiin valmiiksi kaudelle 1998. Stadionin kapasiteetti kauteen 2015 asti oli 4 500 paikkaa, joista 1 300 oli katettuja istumapaikkoja. === Uusi stadion === Heinäkuussa 2015 Hietalahdessa alkoi laajennustyö, jonka osana rakennettiin U-muotoinen uudisosa ja stadion sai 4 600 katettua istumapaikkaa lisää. Vanha katettu pääkatsomo, joka on Museoviraston suojelema, ja pelikenttä jäivät paikoilleen. Rakennuskustannuksiksi arvioitiin 16,5 miljoonaa euroa. Syyskuussa 2015 stadionin nimioikeudet myytiin Elisalle kuudeksi vuodeksi noin 900 000 eurolla. Uudessa osassa on ravintola- ja kokoustiloja sekä yhdeksän aitiota.Lemonsoft Stadion: Vietä koko päivä Lemonsoft Stadionilla! Uusi stadion avattiin heinäkuussa 2016. Stadion sijaitsee näkyvällä paikalla, ja se on herättänyt huomiota julkisivujen voimakkaalla säleikköaiheella. Stadionin suunnittelusta on vastannut arkkitehti Sakke Talonen SIGGE Arkkitehdeilta. Syyskuussa 2022 stadionin sponsorinimi muuttui, kun vaasalainen ohjelmistoalan yritys Lemonsoft teki sopimuksen stadionin nimioikeuksista viideksi vuodeksi. == Ennätykset == Hietalahden yleisöennätys, 6 040 katsojaa, on maaottelusta Suomi–Neuvostoliitto, joka pelattiin 19. heinäkuuta 1972. Kotimaisten sarjojen ennätys, 5 987 katsojaa tuli ottelussa VPS–SJK 10.8.2016VPS:sta Pohjanmaan valtias (VPS–SJK 2–1). Edellinen ennätys, 5 902 katsojaa syntyi aiemmin vuonna 2016 Veikkausliigan ottelusta VPS – FC Lahti. Konserttikäytössä stadionin yleisöennätys on 11.200 katsojaa, joka saavutettiin Nightwishin konsertissa 17.6.2023. Stadion oli loppuunmyyty. == Lähteet == == Aiheesta muualla == *Hietalahden jalkapallostadion VPS:n sivuilla Luokka:Suomen jalkapallostadionit Luokka:Vaasan urheilupaikat Luokka:Vaasan Palloseura Luokka:Hietalahti
Otto Ohlendorf

Otto Ohlendorf (4. helmikuuta 1907 – 7. kesäkuuta 1951) oli saksalainen Sicherheitsdienstin korkea-arvoinen upseeri ja oikeustieteen tohtori. Toisen maailmansodan aikana hän toimi muun muassa Einsatzgruppe D:n komentajana. ==Sukutausta ja opinnot== Ohlendorf syntyi tilanomistajan poikana Hoheneggelsenissa lähellä Hildesheimia Saksassa. Hän liittyi kansallissosialistiseen puolueeseen vuonna 1925 (jäsennumero 6 531) ja puolueen taistelujärjestö SS:ään vuonna 1926 (jäsennumero 880). Ohlendorf opiskeli talous- ja oikeustiedettä Leipzigissa ja Göttingenissä. Oikeustieteen tohtoriksi hän väitteli italialaisesta Pavian yliopistosta. ==Ura natsihallinnossa== Alkuvuodesta 1936 SS-Hauptsturmführer Ohlendorf nimitettiin talousjohtajaksi turvallisuuspalvelu SD:hen. Toukokuussa 1936 hänet ylennettiin SS-Sturmbannführeriksi. Vuonna 1939 Ohlendorf sai SS- Standartenführerin arvon ja hänet nimitettiin RSHA:n alaisuudessa toimineen SD:n kotimaan osaston päälliköksi (Leiter des Amtes III [Deutsche Lebensgebiete]). Kesäkuussa 1941 hänet käskettiin Einsatzgruppe D:n komentajaksi, toiminta-alueenaan Bessarabia, Bukovina, Etelä-Ukraina ja Krimin niemimaa. Ohlendorfin Einsatzgruppe toteutti muun muassa Simferopolin joukkomurhan joulukuussa 1941, jolloin yli 14 000 ihmistä surmattiin. Uhreista suurin osa oli juutalaisia. Kesäkuun 1941 ja heinäkuun 1942 välisenä aikana Ohlendorfin joukot teloittivat noin 90 000 ihmistä. Einsatzgruppe D:n komentajana hän toimi heinäkuuhun 1942 asti, jonka jälkeen Ohlendorf jatkoi SD:n kotimaan osaston päällikön tehtäviään. Vuonna 1943 Ohlendorf nimitettiin elinkeinoministeriön alivaltiosihteeriksi, vastuualueenaan sodanjälkeisen talouden suunnittelu. Marraskuussa 1944 Ohlendorf ylennettiin kenraaliluutnantiksi (SS-Gruppenführer und Generalleutnant der Polizei). ==Tuomio == thumb|220px|Otto Ohlendorf Einsatzgruppen-oikeudenkäynnissä Nürnbergissä 1948. Otto Ohlendorf tuomittiin Nürnbergin oikeudenkäynneissä kuolemaan ja hänet teloitettiin Landsbergin vankilassa hirttämällä 7. kesäkuuta 1951. ==Populaarikulttuurissa== Otto Ohlendorfin hahmo esiintyy Gerald Greenin kirjassa Polttouhrit ja teokseen perustuvassa samannimisessä televisiodraamassa. ==Aiheesta muualla== Luokka:SS-kenraalit Luokka:Sicherheitsdienst Luokka:Saksalaiset teloitetut Luokka:Sotarikoksista teloitetut Luokka:Vuonna 1907 syntyneet Luokka:Vuonna 1951 kuolleet
Sidosryhmä

Sidosryhmä on henkilöryhmä tai organisaatio, jonka kanssa yritys tai muu organisaatio on tekemisissä ja johon sen toiminta vaikuttaa tai joka vaikuttaa yrityksen toimintaan. Ilman sidosryhmiä yritys ei voi toimia. Sidosryhmiä voidaan jaotella erilaisin tavoin, esimerkiksi sisäiset ja ulkoiset sidosryhmät tai ensisijaiset ja toissijaiset sidosryhmät. Sisäisiä sidosryhmiä ovat esimerkiksi organisaation työntekijät, kun taas ulkoisia sidosryhmiä ovat esimerkiksi asiakkaat, kilpailijat, yhteistyökumppanit, rahoittajat, tavarantoimittajat, viranomaiset ja luonnonympäristö. Sidosryhmä voidaan ymmärtää kapeasti, jolloin se kattaa ne sidosryhmät, joilla on eniten valtaa tai jotka ovat muuten organisaation toiminnan kannalta keskeisiä. Sidosryhmä voidaan myös määritellä laajemmin, jolloin sidosryhmiksi voidaan nähdä myös ne sidosryhmät, joilla ei ole valtaa tai jotka eivät ole keskeisiä, mutta joihin organisaation toiminta kuitenkin vaikuttaa. ==Sidosryhmäajatteluun liittyvää== Sidosryhmäteoria tarkastelee organisaatioita ja sidosryhmiä liiketaloustieteen näkökulmasta. Sidosryhmäteorian mukaan liiketoiminnan tarkoituksena on luoda mahdollisimman paljon arvoa sidosryhmille yhdessä sidosryhmien kanssa. Keskeisiä käsitteitä sidosryhmäteoriassa ovat muun muassa sidosryhmävuorovaikutus, sidosryhmäarvonluonti sekä sidosryhmäyhteistyö. ==Katso myös== *Tiedotus- ja suhdetoiminta == Lähteet == Luokka:Liiketalous Luokka:Seulonnan keskeiset artikkelit
Erich Kempka

thumb|Kempka kuljettamassa Hitleriä Puolassa syyskuussa 1939. SS- Sturmbannführer Erich Kempka (16. syyskuuta 1910 – 24. tammikuuta 1975) toimi Adolf Hitlerin autonkuljettajana vuodesta 1934 lähtien. Hän oli Allgemeine- SS:n jäsen numero #2803. Hän oli polttamassa Hitlerin ja Eva Braunin ruumiita valtakunnankanslian pihalla keväällä 1945. Kempka syntyi Oberhausenissa nuorimpana kymmenestä lapsesta. Hän työskenteli mekaanikkona autojen valmistajana toimineelle DKW:lle. Saksan kansallissosialistiseen työväenpuolueeseen hän liittyi 1. huhtikuuta 1930. Kaksi vuotta myöhemmin hän oli yksi SS-Begleit-Kommandon perustajista. Hän palveli Josef Terbovenin autonkuljettajana 29. helmikuuta 1932 saakka, kunnes hänestä tuli Hitlerin varakuljettaja. Vuonna 1934 Kempka korvasi Julius Schreckin ja Emil Mauricen Hitlerin pääkuljettajana ja henkivartijana. Hän oli myös läsnä Ernst Röhmin pidätyksessä. Erich Kempka liittyi Lebensborn-seuraan 1. joulukuuta 1937. Hän myös sai Totenkopf-sormuksen Heinrich Himmlerilta. Hänen vaimonsa Gerda Daranowsky erosi ja nai kenraali Eckard Christianin, jonka kanssa oli sittemmin naimisissa aina vuoteen 1946. Nürnbergin oikeudenkäynnissä Kempka todisti nähneensä Martin Bormannin kuolleen puna-armeijan tulituksessa. Hän luonnehti myöhemmin Eva Braunia natsi-Saksan onnettomimmaksi naiseksi. Kempka vapautettiin 9. lokakuuta 1947. Kempka esiintyi vuonna 1972 henkilöhahmona Mauri Sariolan kirjassa Kolmannen valtakunnan kuningatar (Queen of the Third Reich). Erich Kempka kuoli tammikuussa 1975 Freibergissä 64-vuotiaana. Kempkan muistelmat ilmestyivät vuonna 1951 nimellä Ich habe Adolf Hitler verbrannt (ASIN B0000BK3ND, suomennettu nimellä Minä poltin Adolf Hitlerin). Ne julkaistiin uutena versiona vuonna 1975 nimellä Die letzten Tage mit Adolf Hitler (ISBN 3877250807). == Kirjallisuutta == * == Aiheesta muualla == * Erich Kempkan kuulustelupöytäkirja 20.6.1945 * Erich Kempkan kuulustelu Nürnbergin oikeudenkäynnissä 3.7.1946 Luokka:Adolf Hitler Luokka:SS-sotilaat Luokka:Autonkuljettajat Luokka:Vuonna 1910 syntyneet Luokka:Vuonna 1975 kuolleet
Max von Laue

Max von Laue (9. lokakuuta 1879 – 24. huhtikuuta 1960) oli saksalainen fyysikko. Parhaiten von Laue tunnetaan ideastaan kiteisten aineiden tutkimisesta röntgensäteilyllä. Hän kehitti tälle röntgendiffraktiomenetelmälle myös teorian, jolla voitiin tulkita diffraktiokuvaajia ja saada tietoa aineiden kiderakenteista. Von Lauelle myönnettiin vuonna 1914 Nobelin fysiikanpalkinto röntgendiffraktion keksimisestä. ==Nuoruus== Max von Laue opiskeli matematiikkaa, fysiikkaa ja kemiaa useissa eri yliopistoissa suoritettuaan 1898 asevelvollisuuden. Hän aloitti opiskelut Strassburgin yliopistossa, mutta siirtyi sieltä ensin Göttingenin yliopistoon, sitten Münchenin yliopistoon ja lopulta 1902 Berliinin yliopistoon. Berliinissä von Lauen opettajana toimi professori Max Planck. Vuonna 1903 von Laue valmistui tohtoriksi. Von Laue meni vuonna 1910 naimisiin Magdalena Degenin kanssa. ==Ura== Von Laue työskenteli ja luennoi useissa yliopistoissa. Hänet nimitettiin fysiikan professoriksi Zürichin yliopistoon 1912. Vaihdettuaan yliopistoa muutamaan otteeseen hän kuitenkin jäi pidemmäksi aikaa Berliinin yliopiston fysiikan professorin virkaan vuodesta 1919 aina vuoteen 1943. Uransa alkupuolella von Laue oli hyvin inspiroitunut Albert Einsteinin suhteellisuusteoriasta ja julkaisi monta tieteellistä artikkelia aiheesta vuosina 1907–1911. Hän myös julkaisi aiheesta kaksi kirjaa: yhden erityisestä suhteellisuusteoriasta 1912 ja toisen yleisestä suhteellisuusteoriasta 1921. Von Laue muistetaan parhaiten röntgensäteilyä käsittelevästä työstään, joka julkaistiin 1912. Työ toi hänelle Nobelin fysiikanpalkinnon vuonna 1914. Hänen nimensä esiintyy muun muassa käsitteessä Laue-kuva, joka tarkoittaa polykromaattisella röntgensäteilyllä otettua diffraktiokuvaa yksittäiskiteestä. Vuonna 1932 von Laue esitti teoreettisesti miten kappaleen muoto vaikuttaa suprajohtavuuden katoamiseen suprajohteen ollessa magneettikentässä. Von Lauen esitettyä teoriansa kappaleen muodon vaikutuksesta kriittisen kentän suuruuteen, Walther Meissner teki merkittävän löydön, jonka mukaan suprajohteen sisällä ulkoinen magneettikenttä katoaa kokonaan, jos sen suuruus on alle kriittisen magneettikentän suuruuden. ==Kuolema== Huhtikuussa 1960 von Laue loukkaantui vakavasti ajaessaan töihin, kun hän ajoi autollaan kolarin juuri kortin saaneen moottoripyöräilijän kanssa. Laue kuoli muutamia päiviä onnettomuuden jälkeen 80-vuotiaana. == Lähteet == ==Aiheesta muualla== *Biografia Nobel- säätiön sivuilla Luokka:Nobelin fysiikanpalkinnon saajat Luokka:Saksalaiset fyysikot Luokka:Saksalaiset professorit Luokka:Zürichin yliopiston professorit Luokka:Max Planck -mitalin saajat Luokka:Vuonna 1879 syntyneet Luokka:Vuonna 1960 kuolleet
Tehtaan kenttä

Tehtaan kenttä on Valkeakoskella 1. kaupunginosassa sijaitseva jalkapallostadion, joka avattiin vuonna 1934. Stadion toimii Veikkausliigassa pelaavan FC Hakan kotikenttänä. Stadionin kapasiteetti on 3 200 katsojaa. == Historia == Nykyisistä katsomoista Kivikatsomo on rakennettu vuonna 1960, Puukatsomo vuonna 1996 ja Päätykatsomo 2001. Valot Tehtaan kentälle saatiin ensimmäisen kerran jo vuonna 1960, mutta ne purettiin 15 vuotta myöhemmin. Nykyiset valot pystytettiin vuonna 1998. Vuosina 1975 ja 2001 Haka oli jonkin aikaa evakossa Apian kentällä, kun Tehtaan kentällä tehtiin mittavia remontteja. Vuoden 2001 remontissa kentän alle asennettiin lämmitysjärjestelmä. Kentän reunoilla oli aluksi juoksuradat, jotka kuitenkin poistettiin. Nykyään kenttä on tarkoitettu vain jalkapallokäyttöön. Yksi kentän katsomoista paloi taannoin maan tasalle paikallisten nuorten murtoyrityksen seurauksena. Turman positiivisena seurauksena paikalle rakennettiin kuitenkin uusi, entistä ehompi katsomorakennus lähemmäs nurmea. == Ominaisuudet == Katsomot ympäröivät kenttää kolmelta sivulta niin, että ainoalta avoimelta sivulta näkyy Tervasaaren paperitehdas. Tehtaan kenttää ympäröi Eriksonin puisto. Tehtaan kentän kunnossapitovastuu on 1.3.2011 alkaen kaupungin liikuntatoimella, hallintovastuu FC Hakalla. Lisäksi puiston kunnossapito- ja hallintovastuu siirtyi 1.3.2011 alkaen Valkeakosken kaupungin liikuntatoimelle. Tehtaan kenttä on yksi parhaimmin varustelluista suomalaisista jalkapallostadioneista: kentällä on 1 400 luksin valaistus ja sekä itse kenttä että pääkatsomokin ovat lämmitettäviä. Kolmessa katetussa katsomossa on yhteensä 3 200 kuppi-istuimin varustettua istumapaikkaa. Stadionilla on uudistetut sosiaali- ja myyntitilat. Lisäksi kentän läheisyydessä on kaksi tenniskenttää ja pieni nurmikenttäalue junioreille. == Ennätykset == Tehtaan kentän yleisöennätys on peräisin Veikkausliigakaudelta 1999. Silloin FC Haka - HJK veti katsomoon 6 401 katsojaa. == Lähteet == == Aiheesta muualla == *Tehtaan kenttä FC Hakan sivuilla Luokka:Suomen jalkapallostadionit Luokka:Valkeakosken urheilupaikat
Providencia (saari)

Providencia () on vuoristoinen saari, joka sijaitsee Karibialla Costa Rican ja Jamaikan puolivälissä. Vaikka saari on lähempänä Nicaraguaa, se kuuluu Kolumbialle ja on osa San Andrés, Providencia y Santa Catalinan departementtia. Saari on 7 kilometriä pitkä ja 3,5 kilometriä leveä, ja sen korkein kohta on 360 metriä merenpinnan yläpuolella. Vuoden 2005 väestönlaskennan mukaan siellä asui yli 4 100 ihmistä. Providencialla oli 1630–1640-luvuilla varhainen puritaaniyhdyskunta, joka oli Massachusettsiin perustetun yhdyskunnan sisarsiirtokunta. == Väestö == Saaren alkuperäinen väestö koostuu mustien orjien jälkeläisistä, jotka puhuvat äidinkielenään Jamaikan englantia mutta osaavat yleensä myös espanjaa. Vaikka Kolumbiasta tulleet siirtolaiset ovat lisänneet espanjan käyttöä Providencialla, he ovat yhä vähemmistönä saarella toisin kuin läheisellä San Andrésilla. == Luonnonpuisto == Saaren pohjoispuolella on 995 hehtaarin luonnonpuisto (), jonka pinta-alasta 905 hehtaaria on merta. Luonnonpuistossa on suojeltuja koralliriuttoja, mangrovemetsikköjä, McBeanin laguuni ja Tres Hermanos -atolli. == Lähteet == * === Viitteet === == Aiheesta muualla == * Caribbean Volcanoes – The Geology of Providencia Luokka:Karibianmeren saaret Luokka:Kolumbian saaret
Subliminal Genocide

__NOTOC__ Subliminal Genocide on yhdysvaltalaisen yhden miehen black metal -yhtyeen Xasthurin viides studioalbumi. Levyn promoversio levisi Internetiin jo vuoden 2005 puolella, mutta levyn virallinen versio julkaistiin syyskuussa 2006 sisältäen lähes täysin erilaisen kappalelistan. == Kappaleet == # # # # # # # # # # # == Kokoonpano == * Malefic – kaikki instrumentit == Arvostelut == * AllMusic: AllMusic review * Imperiumi: 6½/10 * Pitchfork: 7.8/10Pitchfork Media: Album review == Lähteet == == Aiheesta muualla == * * * Arvostelu 2 3 Luokka:Vuoden 2006 albumit Luokka:Xasthurin albumit
Satulahuopa

Satulahuopa on yleisnimike satulan alla käytettäville kankaan-, huovan- tai esimerkiksi lampaannahankappaleille, joiden tarkoitus on suojella satulaa hevosen hieltä. Satulahuopa on satulaa suurempi mutta voi olla joko satulan muotoiseksi leikattu tai niin kutsuttu neliöhuopa. ==Käyttö== Huopa asetetaan satulan alle, hevosen selän ja satulan väliin. Satulahuovan tehtävänä on ehkäistä hien imeytymistä satulan toppauksiin. Vaikka satulan kanssa lähes poikkeuksetta käytetään huopaa, satula tulee valita sen mukaan miten se istuu hevosen paljaaseen selkään. Huovan tarkoitus ei ole korjata satulan istuvuuden mahdollisia puutteita, eikä niitä yleensä voi satulanhuovan avulla korjatakaan. Nykyisin yleisimpiä ovat tehdasvalmisteiset satulahuovat, mutta satulan alla voi käyttää myös esimerkiksi tavallista vilttiä. Tehdasvalmisteisissa satulahuovissa on yleensä täytteenä vaahtomuovia ja pintamateriaalina tikattu puuvillasekoitekangas tai vastaava. Hiertymien eli lyöttymien välttämiseksi satulahuovan tulee aina olla ehjä ja puhdas. Huovan on oltava myös malliltaan ja materiaaliltaan sellainen, että se pysyy hyvin paikallaan eikä rypisty. Satuloinnin yhteydessä on kuitenkin aina tarkistettava, ettei huopa ole satulan alta rypyssä. Jos huopana käytetään sopivan kokoiseksi taiteltua vilttiä, ryppyjen välttämiseen on kiinnitettävä erityisen paljon huomiota. Eurooppalaistyyppisiin satuloihin tarkoitetuissa huovissa on kankaiset (usein nyloniset) lenkit, joiden avulla huopa kiinnitetään satulaan, tavallisimmin vastinhihnoihin alus- ja satulasiiven välissä. Lännensatuloiden kanssa käytettävissä huovissa lenkkejä ei ole. Kouluratsastuskilpailussa käytetään aina valkoista satulahuopaa. ==Katso myös== * Loimi Luokka:Hevosten varusteet
Partakone

Partakone eli parranajokone on kone, jolla voi ajaa parran. Partakoneista useimmat toimivat sähköllä ja kuivaa ihoa vasten. Partakoneissa on leikkauksen korkeudensäätö, kuinka pitkäksi leikattu parta halutaan jättää. Korkeudensäätöön on olemassa myös lisäosia, jotka pitävät partakoneen terätason iholta kauempana muutaman senttimetrin verran. Tunnettuja partakonemerkkejä ovat muun muassa Braun ja Philips. Sähköiseen parranajoon liittyy koneen puhdistus parrasta parranajon jälkeen. Muussa tapauksessa leikkaavat terät tukkeutuvat irronneista partakarvan osista ja koneen toiminta estyy. Puhdistamista varten partakoneiden mukana toimitetaan puhdistusharja. Joissain malleissa puhdistusharjaa ei tarvita, koska partakarvat voi poistaa koneesta vesihanan alla. Partaa voidaan leikata myös käsin partaveitsellä ja kertakäyttöisillä partahöylillä. Näillä menetelmillä käytetään apuna partavaahtoa tai vastaavaa kemiallista ainetta. Osassa partahöylistä on pieni paristolla toimiva moottori, joka tärisyttää terää. ==Tyypit== Perustyyppejä on kolme: pyöröterämalli, jossa terät kiertävät kiekon sisällä paikallaan pysyvää vastaterää vasten, teräverkkomalli, jossa terät liikkuvat puolisylinterimäisen teräverkon alla, ja sivuttaisliikkeeseen perustuva "keritsinmäinen" malli, jota usein käytetään lähinnä parran rajaukseen. Partakoneessa voi olla akku. Akkukäyttöisen partakoneen käyttö ei riipu sähkön saannista. Matkustuskäyttöön on olemassa myös paristokäyttöisiä partakoneita. Luokka:Kodinkoneet Luokka:Parranajo
Erik Ågren

Erik Ågren (4. elokuuta 1924 Uusikaarlepyy – 12. maaliskuuta 2008 Korsnäs) oli suomenruotsalainen kirjailija. == Ura == Ågren oli ennen kirjailijaksi ryhtymistään metallityöntekijä. Hänen esikoisromaaninsa Sårad (Haavoittunut) ilmestyi vuonna 1973. Se kertoi sodan raakuudesta ja kirjailijan omista kokemuksista sodasta. Myöhemmät teokset käsittelivät muun muassa työläisiä, mutta hän kirjoitti myös lastenkirjan Sivs äventyr (1984) ja runokokoelman. Lisäksi Ågren kirjoitti näytelmiä. == Perhe == Erik Ågrenin veljiä olivat kirjailijat Gösta Ågren ja Leo Ågren. ==Teokset== * Sårad (1973); Sårad = Haavoittunut, 2001 (ruotsiksi ja suomeksi) * Arbetslust (1975) * Modellfilaren (1982) * Sången om byn (1983) * Sivs äventyr (1984) * Bockfliken (1987) * Edvin (1991) * Lappil (1994) * Solvända. En drömd bok (1997) * Olga - Historien om en mor (2004) == Lähteet== * Uppslagsverket Finland (1985) * www.nykarlebyvyer.nu * Bottniska bibliotek ===Viitteet=== ==Aiheesta muualla== * Erik Ågren Uudenkaarlepyyn kirjaston sivuilla; tekstinäyte Luokka:Suomenruotsalaiset kirjailijat Luokka:Suomalaiset työläiskirjailijat Luokka:Vuonna 1924 syntyneet Luokka:Vuonna 2008 kuolleet
Beltwayn ampumistapaukset

Beltwayn ampumistapaukset tapahtuivat kolmen viikon aikana lokakuussa 2002 Yhdysvalloissa. Kaksi miestä, John Allen Muhammad ja Lee Boyd Malvo, surmasivat kymmenen ja haavoittivat vakavasti kolmea ihmistä AR-15-kiväärillä Washington DC:n lähistöllä, Baltimore-Washingtonin metropolialueen ympäristössä sekä Interstate 95:n varrella Virginiassa. Myöhemmin on selvinnyt, että miehet olivat kuukautta aiemmin syyllistyneet Louisianassa, Alabamassa ja Georgiassa ryöstöön ja murhiin, joiden yhteydessä kuoli kolme ihmistä. Aiemmin he olivat tappaneet kolme ihmistä Kaliforniassa, Arizonassa ja Texasissa. Kaiken kaikkiaan miehet surmasivat siis 16 ihmistä. John Allen Muhammad sai kuolemantuomion osallisuudestaan. Lee Boyd Malvo tuomittiin elinkautiseen. Virginian osavaltio teloitti John Allen Muhammadin myrkkyruiskeella 10. marraskuuta 2009. ==Lähteet== Luokka:Washingtonin (DC) historia Luokka:Rikokset Virginiassa Luokka:Vuoden 2002 rikokset Luokka:Murhat Yhdysvalloissa